**3D-Pikamalli (XX9VW)**

3D-tulostimella voidaan työstää kolmiulotteisia pikamalleja tietokonetomografiakuvista.

**Ajan varaaminen ja yhteystiedot**

* Tilaus 3D-pikamallista tehdään NeaRis-ohjelmaan
* TT-kuvaukseen ja pikamallin tekoon tehdään erilliset pyynnöt.
* Soita uudesta pikamallista aina puh. (08) 315 3208 ja kysy röntgenhoitajia, jotka tekevät 3D-malleja. Voit laittaa myös sähköpostia. Näin pikamalli saadaan mahdollisimman pian työstettäväksi. 3D-malleja tekevät röntgenhoitajat Leila Kannala, Joni Räisänen, Emilia Viittanen ja Susanna Annala.
* Lähete pikamallista on hyvä olla valmiina hyvissä ajoin ennen tt-kuvausta, jotta mallin tekoon voidaan varautua etukäteen. Lähetteessä olisi hyvä olla mainittuna erityinen mielenkiinnon kohde, tai jos mallista voidaan rajata osia pois. Näin voidaan helpottaa mallin työstämistä.
* ERVA–alueelta (OYS:n ulkopuolelta) tulevat tilaukset kuvineen postitetaan Keskusröntgeniin CD:llä ja kuvat siirretään arkistoon.

Paikka: F-röntgen (Z3372)

Tiedustelut: Puh. (08) 315 3208

3D-malleja tekevät röntgenhoitajat Leila Kannala, Joni Räisänen, Emilia Viittanen ja Susanna Annala.

NeaRis – koodi ja hinta: XX9VW - 3D pikamallin teko, 1543 EUR.

Tilauksen laskutus NeaRis:in kautta. Talon ulkopuolista tilaajaa laskutetaan erikseen.

**Työn kulku**

Potilaan TT- kuvia työstetään (segmentointia, tukien rakentamista, mallin ositusta) Mimics-ohjelmalla. Epäselvissä tapauksissa pyydetään tilaajalta hyväksyntä mallista ennen tulostamista. Tulostus kestää mallin koosta riippuen muutamasta tunnista pariin vuorokauteen.

Tulosteen maksimikoko riippuu mallin muodosta. Maksimikorkeus on kuitenkin 158 mm. Tulostettavan kohteen mittakaavaa voidaan muuttaa, jolloin saadaan tulostettua isompiakin kohteita pienemmässä mittakaavassa.

Malli pyritään saamaan valmiiksi kahden viikon sisällä kuvauksesta. Valmis malli toimitetaan tilaajalle.